Ο **Ντένις Κιθ Ρόντμαν** (αγγλικά: *Dennis Keith Rodman*, γεννήθηκε 13 Μαΐου 1961) είναι Αμερικανός πρώην καλαθοσφαιριστής, παλαιστής και ηθοποιός. Έγινε γνωστός από την καριέρα του ως παίκτης της καλαθοσφαίρισης του NBA, ως ένας από τους πιο ικανούς ριμπάουντερ, τους καλύτερους αμυντικούς και τους πιο ιδιόρρυθμους χαρακτήρες στο ιστορία του επαγγελματικού μπάσκετ.

Βιογραφία
---------

Γεννήθηκε στο Νιου Τζέρσεϊ των ΗΠΑ στις 13 Μαΐου του 1961. Τα παιδικά και νεανικά του χρόνια ήταν αρκετά δύσκολα, έκανε δουλειές του ποδαριού και έχοντας ύψος 1,75 μέτρα όταν αποφοίτησε από το γυμνάσιο στο Ντάλας και απέτυχε να αγωνιστεί με τη σχολική ομάδα μπάσκετ. Ψήλωσε περισσότερο από 18 εκατοστά και κέρδισε θέση στην ομάδα του Junior College στο Ντάλας το 1981. Μετά μετακόμισε σε μια μικρή πόλη στην αγροτική Οκλαχόμα.

Ο Ρόντμαν ήταν μπασκετμπολίστας από ένα κολέγιο που θεωρείται δευτεροβάθμιο (Νοτιοανατολικό Πανεπιστήμιο της Οκλαχόμα). Λόγω του χαμηλού επιπέδου ανταγωνισμού στην Εθνική Ένωση (NAIA), ο Ρόντμαν διέπρεψε σε όλους τους τρόπους παιχνιδιού, έχοντας κατά μέσο όρο 24 πόντους και 17 ριμπάουντ στο τελευταίο έτος του κολεγίου του, εν μέρει χάρη στον αθλητικό του χαρακτήρα. 

Παρά το γεγονός ότι το ύψος του (2,02 μέτρα) είναι σχετικά χαμηλό για τη θέση και την έλλειψη σωματικού όγκου, αγωνιζόταν ως πάουερ φόργουρντ, θεωρούμενος ως ένας από τους καλύτερους στη θέση αυτή όλων των εποχών με έμφαση στον αμυντικό κυρίως τομέα. Με επτά τίτλους πρώτου ριμπάουντερ στην κανονική περίοδο υστερεί μόνο του Ουίλτ Τσάμπερλεϊν στην ιστορία του ΝΒΑ. Επιλέχθηκε στην 27η θέση του  Ντραφτ του NBA το 1986 από τους Ντιτρόιτ Πίστονς. Ξεκίνησε αγωνιζόμενος ως σμολ φόργουορντ, αλλά η ικανότητά του στα ριμπάουντ τον μετακίνησε κοντύτερα στη ρακέτα. Έχει κατακτήσει πέντε πρωταθλήματα NBA - δύο με τους Ντιτρόιτ Πίστονς τη διετία 1989–1990 και τρία με τους Σικάγο Μπουλς την τριετία 1996–1998, ενώ αναδείχθηκε καλύτερος αμυντικός παίκτης του πρωταθλήματος δύο φορές.  Την πρώτη χρονιά κατακτά το πρωτάθλημα και για πρώτη φορά τρεις παίκτες από την ίδια ομάδα ονομάστηκαν στην Καλύτερη Αμυντική Ομάδα (Ρόντμαν, Σκότι Πίπεν, Μάικλ Τζόρνταν). Εκείνη τη χρονιά, οι Μπουλς σημείωσαν ρεκόρ νικών στην κανονική περίοδο: 72 νίκες έναντι 10 ήττων. Κέρδισαν τον τίτλο ξανά το 1997 και το 1998 , δίνοντας στους Μπουλς το δεύτερο three-peat (τρεις τίτλοι στη σειρά) την ίδια δεκαετία. Εξακολουθεί να κατέχει τις τέσσερις καλύτερες επιδόσεις σε μέσο όρο ριμπάουντ σε κανονική περίοδο από τη δεκαετία του 1980.

Έχει εμφανιστεί στον κινηματογράφο, ασχολήθηκε με την πάλη με τον Καρλ Μαλόουν με το όνομα "Ροντσίλα". Στις 12 Ιουλίου 1998, σε συνεργασία με τον Χαλκ Χόγκαν, αντιμετωπίζει τους Diamond Dallas Page και Μαλόουν σε αγώνα επαγγελματικής πάλης. Διακρίθηκε για τα πολύχρωμα χτενίσματα του, τα piercing του και τα πολλά τατουάζ του. Τα χρώματά του του κέρδισαν το παρατσούκλι "Demolition Man", σε σχέση με την ταινία με τον Σιλβέστερ Σταλόνε που κυκλοφόρησε την ίδια περίοδο. Η προσωπική του ζωή απασχόλησε ευρέως τα αμερικανικά μέσα ενημέρωσης, ειδικά κατά τη διάρκεια της συναναστροφής του με την τραγουδίστρια Μαντόνα και τον σύντομο γάμο του με την Κάρμεν Ελέκτρα. Η αστυνομία επενέβη σχεδόν 80 φορές μέσα σε οκτώ χρόνια στο πρώην σπίτι του στην Καλιφόρνια.

Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

Τίτλοι και διακρίσεις
---------------------

* 5 × Πρωτάθλημα NBA (1989, 1990, 1996 - 1998)
* 2 × NBA All-Star (1990, 1992)
* 2 × Τρίτη ομάδα All-NBA (1992 , 1995)
* 2 × ΝΒΑ αμυντικός παίκτης της χρονιάς (1990, 1991)
* 7 × Καλύτερη αμυντική ομάδα (1989 – 1993, 1995, 1996)
* Δεύτερη καλύτερη αμυντική ομάδα NBA (1994)
* 7 × Πρώτος ριμπάουντερ NBA (1992 – 1998)
* Επετειακή ομάδα 75 χρόνων του NBA
* Η φανέλα με το Νο. 10 αποσύρθηκε από τους Ντιτρόιτ Πίστονς

Παραπομπές
----------

1. ↑  «Encyclopædia Britannica : Dennis Rodman». Ανακτήθηκε στις 1 Μαρτίου 2022.
2. ↑  «Dennis Rodman's Rebounds Per Game For Each Season: The Worm Is The Best Rebounder Of All-Time». Ανακτήθηκε στις 1 Μαρτίου 2022.
3. ↑  «Ranking The NBA Players With The Most Career Rebounds By Tiers». Ανακτήθηκε στις 23 Ιουνίου 2023.
4. ↑  «Ranking the NBA's 3-Peaters». Ανακτήθηκε στις 1 Μαρτίου 2022.
5. ↑  «NBA Players With The Most Rebounds Per Game By Tiers». Αρχειοθετήθηκε από το πρωτότυπο στις 24 Νοεμβρίου 2023. Ανακτήθηκε στις 24 Νοεμβρίου 2023.
6. ↑  «How Dennis Rodman's feud with Karl Malone in The Last Dance sparked a wrestling epic». Ανακτήθηκε στις 1 Μαρτίου 2022.
7. ↑  «'Where's Dennis?': Carmen Electra recalls wild times with 'The Last Dance's' Rodman». Αρχειοθετήθηκε από το πρωτότυπο στις 1 Μαρτίου 2022. Ανακτήθηκε στις 1 Μαρτίου 2022.
8. ↑  «Ο πιο "τρελός" γάμος στο NBA διήρκησε 82 ημέρες και είχε αρβύλες, μπέργκερ και "μήνα του μέλιτος" χωρίς την σύζυγο». Ανακτήθηκε στις 26 Μαρτίου 2022.
9. ↑  «Dennis Rodman could face jail over child and spousal support». Αρχειοθετήθηκε από το πρωτότυπο στις 1 Μαρτίου 2022. Ανακτήθηκε στις 1 Μαρτίου 2022.
10. ↑  «ΝΒΑ: Αυτοί είναι οι 75+1 παίκτες όλων των εποχών!». Ανακτήθηκε στις 23 Οκτωβρίου 2021.
11. ↑  «NBA 75TH ANNIVERSARY TEAM ANNOUNCED». Αρχειοθετήθηκε από το πρωτότυπο στις 20 Οκτωβρίου 2022. Ανακτήθηκε στις 20 Οκτωβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντένις Ρόντμαν** |

* Αναλυτικά στατιστικά καριέρας Αρχειοθετήθηκε 2011-07-04 στο Wayback Machine.
* Dennis Rodman
* Ο «πολύχρωμος» Ντένις Ρόντμαν: Το απόλυτο αφιέρωμα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 14890197
* **BiblioNet**: **31747**
* LCCN: n93054265
* ISNI: 0000 0001 0872 3762
* GND: 119369583
* BNF: cb12573166p (data)
* MusicBrainz: efe3d5b2-1cd7-4f27-aaf3-2aa8a388bd37
* NDL: 00478225
* NKC: jo20201067716
* BNE: XX1306933
* CiNii: DA10065997

 |

 |